Més enllà de preguntar-nos si dimecres s'aconseguirà algun rècord d'assistència igualant els més de 15 mil espectadors del Parc Olympique de Lió, o els 22 mil del Wanda Metropolitano en l'Atlético-Madrid de fa una setmana, el més important és que aquesta gent es quedi. Fer d'un espectador que només vol gaudir d'un bon partit de futbol europeu un dia concret, un aficionat que acompanyi l'equip cada setmana. La fidelització, al cap i a la fi, és un camí que ocupa menys portades, és molt més complicada, però és molt més important que omplir un camp un dia puntual.